
Anexa nr.2 la HCL ___/___


CONTRACT DE CONCESIUNE
Nr._________/______


Art.I.PĂRŢI CONTRACTANTE


În temeiul dispoziţiilor H.C.L.nr.__________/____________ şi a negocierii directe din data de_______, între

1.MUNICIPIUL ALBA IULIA PRIN CONSILIUL LOCAL AL MUNICIPIULUI ALBA IULIA, reprezentat de dl.Pleșa Gabriel Codru – Primarul municipiului Alba Iulia, cu sediul în Alba Iulia,  pe str.Calea Moţilor, nr.5A, în calitate de concedent 


şi

2.______________________________cu sediul în _______________________, jud.____________, str._________________, nr.________,   înregistrată la Oficiul Registrului Comerţului sub nr.______________, cod fiscal _____________, reprezentată de _______________ în calitate de concesionar s-a încheiat prezentul contract..


Art.II.OBIECTUL ŞI SCOPUL CONTRACTULUI


2.1.Obiectul contractului îl constituie concesionarea imobilului (teren) proprietate privată a municipiului Alba Iulia, situat în Piața Iuliu Maniu, înscris în CF nr.90594 Alba Iulia, cu nr.top.858/1/2/1/2, în suprafață de 46 mp, având cod de clasificare 9 și valoarea de inventar de 28.089,34 lei, teren aferent construcției extindere spațiu comercial( birouri și depozit).

2.3.Caietul de sarcini face parte integrantă din prezentul contract.


2.4.Predarea-primirea terenului ce face obiectul contractului se va consemna prin proces-verbal de predare-primire, anexă la prezentul contract.

2.5.În derularea contractului de concesiune, concesionarul va utiliza următoarele categorii de bunuri:


a.bunurile de retur:terenul descris la pct.2.1 din contractul de concesiune și în procesul-verbal de predare primire


b.bunurile proprii:sunt bunurile utilizate de concesionar pe durata concesiunii, altele decât cele mai sus arătate, care sunt în proprietatea acestuia și rămân în proprietatea concesionarului la încetarea contractului.

Art.III.TERMENUL CONTRACTULUI


3.1.Durata contractului este de 24 ani de la data predării-primirii bunurilor ce fac obiectul acestuia.


3.2.La expirare, contractul se poate prelungi prin simplul acord de voinţă al părţilor contractante, în condițiile legii, partea interesată trebuind să solicite în scris prelungirea cu cel puţin 3 luni înainte de data expirării.


Art.IV.PREŢUL CONTRACTULUI


4.1.Preţul concesiunii este de _____________  stabilit în urma negocierii directe din data de ________.


4.2.Plata redevenţei se face în lei, la cursul euro comunicat de BNR în ziua plății, la caseria Serviciului Contracte, Patrimoniu, prin ordin de plată sau prin orice alt mijloc de plată electronic.Plata se va face lunar până la finele fiecărei luni pentru luna în curs.


4.3.Neplata la scadenţă a redevenţei se sancţionează cu o majorare de întîrziere de 1 % pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate inclusiv și se modifică conform legislației în vigoare.


4.4.În caz de neplată a redevenţei pentru o perioada ce depăşeşte două rate, concedentul poate rezilia unilateral contractul, fără plata de despăgubiri din partea sa.

4.5.Prezentul contract constituie punere în întârziere, în cazul neefectuării plăţilor la termenul stabilit în contract.


Art.V.DREPTURILE ŞI OBLIGAŢIILE PĂRŢILOR


5.1.DREPTURILE ŞI OBLIGAŢIILE CONCEDENTULUI

5.1.1.Concedentul are obligaţia să predea concesionarului, prin proces-verbal de predare-primire, terenul ce face obiectul prezentului contract.


5.1.2.Concedentul are dreptul să verifice, pe toată perioada derulării prezentului contract, modul în care concesionarul îşi respectă obligaţiile ce decurg din acesta şi să ia măsurile pe care le consideră necesare pentru a-l obliga pe concesionar să şi le respecte, inclusiv rezilierea unilaterală a contractului fără plata de despăgubiri din partea sa, concesionarul având obligaţia de a pune la dispoziţia concedentului sau a reprezentanţilor acestuia toate informaţiile, documentele şi evidenţele solicitate.


Verificarea se va face numai cu notificarea prealabilă a concesionarului, comunicată acestuia cu cel puțin 5 zile înaintea datei efectuării verificării.

5.1.3.Concedentul este obligat să nu îl tulbure pe concesionar în exercițiul drepturilor rezultate din contractul de concesiune


5.1.4.Concedentul are dreptul să modifice în mod unilateral partea reglementară a contractului de concesiune, din motive excepționale legate de interesul național sau local.

Concesionarul este obligat să continue exploatarea bunului în noile condiții stabilite de concedent, fără a putea solicita încetarea contractului de concesiune.


În cazul în care modificarea unilaterală a contractului de concesiune îi aduce un prejudiciu, concesionarul are dreptul să primească fără întârziere o justă despăgubire.


În caz de dezacord între concedent și concesionar cu privire la suma despăgubirii, aceasta va fi stabilită de către instanța judecătorească competentă.


Dezacordul nu exclude îndeplinirea obligațiilor contractuale de către concesionar.


5.2.DREPTURILE ŞI OBLIGAŢIILE CONCESIONARULUI

5.2.1.Concesionarul se obligă să administreze şi să exploateze în mod direct, pe riscul și pe răspunderea sa, terenul ce face obiectul prezentului contract cu diligenţă maximă pentru a conserva şi a dezvolta valoarea acestora pe toată durata contractului şi să-l despăgubească pe concedent pentru pagubele produse din culpa sa.

5.2.2.Concesionarul îşi execută obligaţiile potrivit termenilor şi condiţiilor prevăzute în prezentul contract, în caietul de sarcini şi în conformitate cu normele legale specifice domeniului de activitate respectiv, elaborate de instituţiile legal abilitate în acest scop.


5.2.3.Concesionarul nu are dreptul de a subconcesiona, în tot sau în parte bunurile ce fac obiectul prezentului contract, nu poate închiria aceste bunuri şi nici nu poate cesiona unei alte persoane contractul de concesiune, în caz contrar concedentul va putea rezilia unilateral prezentul contract cu plata de despăgubiri în sarcina concesionarului.


5.2.4.Concesionarul va asigura exploatarea terenului concesionat și a construcției edificate  pe acesta în regim de continuitate și permanență.


5.2.5.Concesionarul are obligația de a dota construcția edificată cu mobilierul, utilajele și echipamentele necesare desfășurării activității conform destinației acesteia, pe cheltuiala sa.


5.2.6.Concesionarul are obligaţia de a suporta contravaloarea utilităților(apă-canal, energie electrică, energie termică, gaze naturale, etc.) scop în care va încheia contracte în nume propriu cu prestatorii de servicii, precum și costurile racordării la acestea.

5.2.7.Pentru buna desfăşurare a activităţii sale, concesionarul are obligaţia de a nu desfăşura nici un fel de activitate și de a nu executa nici un fel de lucrări fără a deţine avizele, autorizaţiile şi acordurile necesare potrivit dispoziţiilor legale în vigoare, răspunderea revenindu-i în întregime.


5.2.8.Concesionarul este obligat să-şi desfăşoare activitatea în conformitate cu proiectele şi planurile aprobate de concedent, schimbarea/modificarea funcţiunilor putându-se face numai cu aprobarea concedentului şi cu respectarea dispoziţiilor legale în vigoare.


5.2.9.Concesionarul are obligaţia de a suporta taxele și impozitele aferente bunului concesionat, potrivit dispozițiilor legale în vigoare, scop în care acesta se va prezenta la Direcția Venituri din cadrul Primăriei municipiului Alba Iulia în termen de 30 de zile de la semnarea contractului cu o copie a acestuia și a procesului-verbal de predare-primire a terenului concesionat.

5.3.0.Concesionarul are obligația de a dota construcția edificată pe terenul concesionat cu mijloace și echipamente destinate stingerii și prevenirii incendiilor și se obligă să respecte normele legale în vigoare privind prevenirea și stingerea incendiilor, răspunderea revenindu-i în totalitate.

5.3.1.Concesionarul se obligă să obţină toate avizele şi acordurile legale necesare desfăşurării activităţii, pe cheltuiala sa, în conformitate cu destinaţia bunurilor concesionate, conform dispoziţiilor art.2 din prezentul contract.


5.3.2.Concesionarul nu este obligat să suporte creşterea sarcinilor legate de executarea obligaţiilor sale în cazul în care această creştere rezultă în urma:


a.unei acţiuni sau unei măsuri dispuse de către o autoritate publică


b.unui caz de forţă majoră sau unui caz fortuit


5.3.3.Concesionarul are obligația ca în termen de cel mult 90 de zile de la data semnării contractului de concesiune, să depună, cu titlu de garanție, o sumă fixă reprezentând 10% din suma obligației de plată către concedent, datorată pentru primul an de exploatare.

Art.VI.RĂSPUNDEREA CONTRACTUALĂ

6.1.Pentru nerespectarea obligaţiilor prevăzute în caietul de sarcini şi în prezentul contract, partea aflată în culpă datorează daune-interese.


Art.VII.MODIFICAREA CONTRACTULUI


7.1.Modificarea prezentului contract se poate face numai prin act adiţional, cu acordul exprimat în scris al părţilor contractante.


7.2.Concedentul poate modifica unilateral partea reglementară a prezentului contract, cu notificarea prealabilă a concesionarului din motive excepţionale legate de interesul naţional sau local.


Art.VIII.ÎNCETAREA CONTRACTULUI

8.1.Prezentul contract încetează în următoarele situații:

1.la expirarea perioadei pentru care a fost încheiat, dacă părţile nu convin de comun acord prelungirea acestuia, în condițiile legii

2.prin acordul de voinţă, exprimat în scris, al părţilor contractante

3.în caz de nerespectare de către concesionar, în tot sau în parte, a obligaţiilor contractuale, concedentul poate dispune unilateral rezilierea contractului, fără punere în întârziere, fără  altă formalitate prealabilă cu plata de despăgubiri în sarcina concesionarului


4.în caz de nerespectare de către concedent, în tot sau în parte, a obligaţiilor contractuale, concesionarul poate dispune unilateral rezilierea contractului, fără punere în întârziere, fără  altă formalitate prealabilă cu plata de despăgubiri în sarcina concedentului

5.în cazul în care interesul național sau local o impune, prin denunțarea unilaterală de către concedent, cu plata unei despăgubiri juste și prealabile în sarcina acestuia, în caz de dezacord, părțile pot soluționa conflictul pe cale amiabilă.În cazul în care părțile nu se înțeleg, se vor adresa instanței judecătorești competente potrivit legii

6.în cazul pierderii de către concedent a dreptului de proprietate asupra bunurilor  concesionate

7.la dispariţia dintr-o cauză de forţă majoră a bunurilor concesionate sau în cazul imposibilităţii obiective a concesionarului de a le exploata, prin renunţare, fără plata de despăgubiri.


8.în cazul în care concesionarul, din orice motive, intră în procedură de insolvenţă, faliment sau lichidare, concedentul poate rezilia unilateral contractul de concesiune, fără plata de despăgubiri în sarcina sa.

9.renunţarea la concesiune poate avea loc numai pentru motive bine întemeiate cum sunt: nerentabilitatea activităţii desfăşurate în cadrul obiectivului ce face obiectul concesionării, situaţie financiară deficitară a concesionarului care impune închiderea unor puncte de lucru printre care şi cel care face obiectul concesionării, ori neobţinerea avizelor, acordurilor, autorizaţiilor necesare desfăşurării activităţii din motive neimputabile concesionarului cu condiţia îndeplinirii obligaţiilor faţă de concedent până la  data la care se face renunţarea  la contractul de concesiune.

8.2. La încetarea din orice cauză a contractului de concesiune, terenul concesionat va fi predat de către concesionar concedentului prin proces-verbal de predare-primire, consemnându-se și starea în care acesta se găsește la momentul predării, acesta fiind bunul de retur, care se va reîntoarce în posesia concedentului.

8.3.Bunurile mobile și imobile utilizate de concesionar pe durata concesiunii pentru desfășurarea activității sale, altele decât terenul concesionat, care sunt în proprietatea acestuia, constituie bunuri proprii și rămân în proprietatea concesionarului la încetarea contractului.  
8.4.Concesionarul are obligația de a demola construcția existentă și de a efectua toate demersurile pentru eliberarea terenului și radierea construcției din Cartea Funciară, urmând să predea concedentului terenul concesionat liber de orice sarcină, în termenul stabilit de concedent, pe cheltuiala concesionarului.În cazul în care concesionarul nu înțelege să-și respecte această obligație, demolarea construcției, eliberarea terenului și radierea acesteia din Cartea Funciară se vor face de către concedent, pe cheltuiala concesionarului


8.5.În condițiile încetării contractului de concesiune din alte cauze decât prin ajungere la termen, forță majoră sau caz fortuit, concesionarul este obligat să asigure continuitatea exploatării bunului concesionat în condițiile stipulate în contractul de concesiune, până la preluarea acestuia de către concedent.

IX.SOLUŢIONAREA LITIGIILOR

9.1.Orice litigiu decurgând din sau având legătură cu prezentul contract, se va soluţiona pe cale amiabilă între părţile contractante.


9.2.În cazul în care părţile nu se înţeleg, soluţionarea litigiilor revine instanţelor judecătoreşti competente potrivit prevederilor Legii contenciosului administrativ nr.554/2004, cu modificările și completările ulterioare, legea care guvernează contractul de concesiune și procedura de atribuire fiind legea română.

X.FORŢA MAJORĂ


10.1.Nici una dintre părţile contractante nu răspunde de neexecutarea la termen şi/sau de executarea în mod necorespunzător – total sau parţial – a oricărei obligaţii care îi revine în baza prezentului contract, dacă neexecutarea şi/sau executarea necorespunzătoare a obligaţiei respective a fost cauzată de forţa majoră, aşa cum este definită de lege.


10.2.Partea care invocă forţa majoră este obligată să notifice celeilalte părţi, în termen de 5 zile producerea evenimentului şi să ia toate măsurile posibile în vederea limitării consecinţelor lui.


10.3.Dacă în termen de 15 zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune-interese.


XI.NOTIFICĂRILE ÎNTRE PĂRŢI


11.1.În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.


11.2.În cazul în care notificarea se face pe cale poştală, ea va fi transmisă prin scrisoare recomandată, cu confirmare de primire şi se consideră primită de destinatar la data menţionată de oficiul poştal primitor pe această confirmare.


11.3.Dacă notificarea se trimite prin mijloace electronice de comunicare (e-mail, fax, etc.), ea se consideră primită în prima zi lucrătoare după cea în care a fost expediată.


11.4.Notificările verbale nu se iau în considerare de către nici una dintre părţi, dacă nu sunt confirmate prin una dintre modalităţile prevăzute în aliniatele precedente.


XII.CLAUZE FINALE


12.1.Prezentul contract împreună cu anexele care fac parte integrantă din cuprinsul său, reprezintă voinţa părţilor şi înlătură orice altă înţelegere verbală dintre acestea anterioară sau ulterioară încheierii lui.


12.2.În cazul în care părţile îşi încalcă obligaţiile lor, neexercitarea de către partea care suferă vreun prejudiciu a dreptului de a cere executarea întocmai sau prin echivalent bănesc a obligaţiei respective, nu înseamnă că ea a renunţat la acest drept al său.


12.3.Prezentul contract a fost încheiat în 4 exemplare, 2 pentru locator şi două pentru locatar astăzi ________________________ data semnării lui, la sediul concedentului.

 Iniţiator                                                                        Avizează
               Primar                                                                  Secretar General                                                                                                                                                              
        Pleșa Gabriel Codru                                         
     Georgeta-Camelia Rânghet
